stanford-oval/wikipedia huggingface dataset:
איליושין Il-2
ייצור

האיליושין Il-2 יוצר בכמויות עצומות, והיה למטוס הצבאי שיוצר במספרים הגדולים ביותר בעולם. בתחילת המלחמה הייצור היה איטי למדי, שכן המפעלים באזור מוסקבה ובמערב רוסיה הועברו מזרחית להרי אורל, להוציאם מטווח תקיפת הגרמנים. איליושין וצוותו ניצלו את זמן המעבר לתכנון מחדש של ייצור המטוס, וחודשיים לאחר המעבר הייצור התחדש. עם זאת, קצב הייצור היה איטי מדי לטעמו של סטלין והוא שלח לאיליושין את המברק הבא :
איכזבת את ארצנו ואת הצבא האדום שלנו. לא יצרת מטוסי Il-2 עד עכשיו. מטוס הIl-2 חיוני לצבא האדום שלנו כעת כמו אוויר ולחם. שנקמן מייצר Il-2 אחד ביום וטרטיאקוב מייצר MiG-3 אחד או שניים ביום. זהו זלזול במדינתנו ובצבא האדום. אני מבקש ממך לא לנסות את סבלנותה של הממשלה, ודורש ממך לייצר יותר "אילים". אני מזהירך בפעם האחרונה. סטלין.
הרמז במברק הובן היטב, ועד מהרה הואץ ייצור השטורמוביק עד למילוי כל צורכי הצבא האדום.
לאחר המלחמה שירתו השטרמוביקים במספר מדינות מזרח אירופאיות. אך רובם נגרטו בעידן הסילון. רק קומץ מטוסים נותר כיום, וחלקם שוקמו לתצוגה מוזיאונית משברי מטוסים שהתרסקו.
מפעילים אחרים

בולגריה : 120 Il-2 ו10 Il-2U לאימון התקבלו ב 1945 והיו בשירות עד 1954.
צ'כוסלובקיה : 33 Il-2 ו2 Il-2U לאימון הופעלו בין 1944 ו 1949.
פולין : חיל האוויר של הצבא הפולני (אחרי 1947 חיל האוויר הפולני) קיבל כ 230 שטורמוביקים בין 1944 ו 1946.המטוסים הוצאו משירות ב 1949.
יוגוסלביה : 213 מטוסים מגרסאות שונות הופעלו עד 1954.
מונגוליה
מאפיינים טכניים (Il-2M3)

צוות: טייס ומקלען אחורי
אורך: 11.6 מטר
מוטת כנפיים: 14.6 מטר
גובה: 4.2 מטר
שטח כנף: 38.5 מ"ר
משקל ריק: 4,360 ק"ג
משקל מרבי: 6,160 ק"ג
מנוע: יחיד, מיקולין AM-38F, מנוע בוכנה V-12 מקורר נוזל, 1,720 כ"ס.
מאפיינים טכניים (Il-2M3) > ביצועים

מהירות מרבית: 414 קמ"ש
טווח: 720 ק"מ
סייג רום: 5,500 מטר
קצב נסיקה: 10.4 מטר לשנייה
עומס כנף: 160 ק"ג למ"ר
מאפיינים טכניים (Il-2M3) > חימוש

שני תותחים קבועים יורים לפנים, VYa-23 23 מ"מ עם 150 פגזים לכל אחד.
2 מקלעים קבועים יורים לפנים ShKAS 7.62 מ"מ עם 750 כדורים לכל אחד.
מקלע אחורי אחד בכיוון ידני, ברזין 12.7 UB  מ"מ עם 150 כדורים.
עד 600 ק"ג של פצצות ו/או 4 עד 8 (תלוי בגרסת המטוס) רקטות  RS-82 או RS-132
לקריאה נוספת

Donald, Donald and Lake, Jon, eds. Encyclopedia of World Military Aircraft. London: AIRtime Publishing, 1996. ISBN 1-880588-24-2.
Glantz, David M. and Orenstein, Harold S. The Battle for Kursk 1943: The Soviet General Staff Study. London: Frank Cass, 1999. ISBN 0-71464-493-5.
Hardesty Von. Red Phoenix: The Rise of Soviet Air Power, 1941-1945. Washington, DC: Smithsonian Books, 1982. ISBN 1-56098-071-0.
Liss, W.  Ilyushin Il-2: Aircraft profile 88. Leatherhead, UK: Profile Publications, 1968. No ISBN.
Michulec, Robert. Ił-2 Ił-10. Monografie Lotnicze #22. Gdańsk: AJ-Press, 1999. ISBN 83-86208-33-3. (Polish language)
Шавров, В.Б. () История конструкций самолетов в СССР 1938-1950 гг. (3 изд.). Moscow: Машиностроение, 1994. ISBN 5-217-00477-0. (Shavrov, V.B. Istoriia konstruktskii samoletov v SSSR, 1938-1950 gg. (3rd ed.). translation: History of Aircraft design in USSR: 1938-1950. Moscow: Mashinostroenie Publishing House, 1994. ISBN 5-217-00477-0.)
Shores, Christopher. Ground Attack Aircraft of World War II. London: Macdonald and Jane's, 1977. ISBN 0-35608-338-1.
מטוסי איליושין Il-2 סובייטים במהלך קרב קורסק.
תא טייס ומקלען של Il-2M, מוזיאון התעופה בבלגרד
איליושין Il-2 M3
אלייזה

ערך זה עוסק בתוכנת מחשב. אם התכוונתם לשיטה ביוכימית, ראו .
דוגמה לאלייזה ב-Emacs
אלייזה (באנגלית: ELIZA) היא תוכנית מחשב מפורסמת שנכתבה בשנת 1966 על ידי ג'וזף וייצנבאום, והיוותה פרודיה על הפסיכותרפיה של קרל רוג'רס. היא קיימה דיאלוג עם מטופל באמצעות הצגת הצהרות שכותב המטופל כשאלות והפנייתן אליו. למשל, התגובה ל"כואב לי הראש" יכולה להיות "למה אתה אומר שכואב לך הראש?" והתגובה ל"אימי שונאת אותי" יכולה להיות "מי עוד במשפחתך שונא אותך?"
אופן פעולה

הסברה המקובלת והלא-מדויקת היא שאלייזה מבצעת סימולציה או אפילו אמולציה של מטפל. וייצנבאום אמר ש-ELIZA היא בעצם פרודיה של "התגובות של פסיכותרפיסט חסר הכוון בתחילת ראיון פסיכיאטרי". הוא בחר את הפסיכותרפיה כדי לפתור את בעיית אספקה לתוכנית של מבנה נתונים של "ידע מהעולם", כאשר המצב הטיפולי הוא אחד מהמצבים המעטים שבהם אדם יכול לענות להצהרה בשאלה שמעידה על ידע ספציפי מועט ביותר בנושא השיחה. לדוגמה, זהו קונטקסט שבו השאלה "מיהו המלחין המועדף עליך?" יכולה להיענות בתגובות כמו "מה לגבי מיהו המלחין המועדף עליך?" או "האם שאלה זו מעניינת אותך?"
אלייזה פעלה באמצעות זיהוי תבניות פשוט והחלפת מילות מפתח בביטוי מתוך מאגר צירופים. אולם התוכנה הייתה כל כך משכנעת כמטפל, שישנם סיפורים אנקדוטליים על אנשים שהגיבו אליה בצורה רגשנית למדי. זאת בגלל הנטייה של אנשים לייחס משמעות, שהתוכנה מעולם לא העניקה, למילים.
כדי להעריך את ההשפעה של אלייזה, יש לזכור שבשנת 1966 מחשוב אינטראקטיבי (באמצעות מסוף) היה דבר חדש - עשור ומחצה לפני המחשב האישי, ושלושה עשורים לפני שאנשים נחשפו לעיבוד שפה טבעית כמו למשל במנוע החיפוש Ask Jeeves או מערכות עזרה ממוחשבות כמו ה-Clippy של מיקרוסופט. גם היום אלייזה עדיין מסוגלת לגרום להשעיית חוסר האמונה. תגובותיה, אף על פי שהן פחות "שימושיות" מאלו של Ask Jeeves או Clippy, נראות כמדגימות רמה עמוקה יותר של "הבנה".
תגובות הקהל הרחב לאלייזה הטרידו את מנוחתו של וייצנבאום, ועודדו אותו לכתוב את ספרו Computer Power and Human Reason: From Judgment to Calculation, שבו הסביר באופן מעורר מחלוקת את המגבלות של מחשבים, שכן הוא רוצה להבהיר לקהל את דעתו לפיה ההשקפות המאנישות לגבי מחשבים הן רק היסק של בני אדם.
אלייזה קיבלה את שמה מאלייזה דוליטל, דמות ממחזהו של ג'ורג' ברנרד שו "פיגמליון" שלומדת לדבר במבטא של המעמד הגבוה.
ספרו של המשורר דוד אבידן "הפסיכיאטור האלקטרוני שלי" (1974) כולל שמונה שיחות של אבידן עם "אלייזה" (לדעת צבי ינאי, שהיה מעורב ביצירת הקשר בין אבידן ל"אלייזה", המשורר נטל לעצמו חירות רבה בעריכת השיחות, שאינן משקפות את יכולתה האמיתית של "אלייזה").
יישומים

גרסת אינטרנט של אלייזה
בJavaScript: http://www.manifestation.com/neurotoys/eliza.php3
קוד המקור בJava: http://chayden.net/eliza/Eliza.shtml
בשפת C על TI-89: https://web.archive.org/web/20041011051845/http://kaikostack.com/ti89_en.htm#eliza
מודול פרל Chatbot::Eliza -- example implementation, usage tutorial
AOLiza הייתה מערכת בינה מלאכותית דמוית ELIZA שעובדת בפרוטוקול של AIM.
גרסה המכונה Azile (אלייזה באנגלית, אבל הפוך) מעליבה את המשוחח במקום לענות תשובות פסיכולוגיות.
גרסה של אלייזה הנקראת "דוקטור" כלולה ב-emacs.
ראו גם

ד"ר סבייטסו
מבחן טיורינג
פרס לובנר
אפקט אליזה
אמפימכיירודוס

| אמפימכיירודוס |
| --- | --- |

תקופה
סוף מיוקן, 9.5–5.3 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
תת־משפחה:: שנחרבים
סוג:: אמפימכיירודוס
מינים
 Amphimachairodus giganteus  Amphimachairodus kurteni  Amphimachairodus kabir  Amphimachairodus coloradensis  Amphimachairodus alvarezi
שם מדעי
 Amphimachairodus ‏קרצוי, 1929

אמפימכיירודוס (שם מדעי: Amphimachairodus) הוא סוג של טורף נכחד מתת-משפחת השנחרבים שבמשפחת החתוליים אשר חי בתופת המיוקן, לפני 5.3–9.5 מיליון שנה, באירואסיה, צפון אפריקה ואמריקה הצפונית. בסוג היו חמישה מינים, הראשון שבהם התגלה ב-1929.
טורף נכחד זה דמה לסמילודון של הפליסטוקן אך היה מעט קטן ממנו. הייתה לו דו-צורתיות זוויגית כאשר הזכרים היו גדולים בהרבה מהנקבות. מדידה של שלדים מהמין  הגיעו למדידה של 201 ק"ג בעוד מדידת המין Amphiachairodus kabir במרכז אפריקה הביאה לממדים של 350–490 ק"ג. הוא הגיע לגובה 1.2 מטרים בכתפיו ולאורך שני מטרים, מה שהופך אותו לאחד החתולים הגדולים ביותר הידועים. עם זאת, המדידות לא מדויקות.
כמו רוב השנחרבים הוא היה ידוע בלסתותיו הפעורות לרווחה שבהם בלטו הניבים העצומים והקטלניים. החתול הגדול היה צייד מארב איטי שאולי חיכה לטרף פגיע עליו קפץ וכשריתק אותו לקרקע נעץ בו את ניביו בגרונו עד למותו. עם זאת היה כוח הנשיכה שלו נמוך מאוד. ייתכן שחי כמו אריה בלהקות וכך תפס את הפרסתנים המהירים שחיו במישורי המיוקן.
אלייז'ה תומאס

| --- | --- |

תומאס בשנת 2018 במדי אוניברסיטת קלמסון
 לידה:  10 באוקטובר 1996 (בן 27) דאלאס, טקסס, ארצות הברית 
 עמדה:  פאוור פורוורד
 גובה:  2.06
 מספר:  2
 מכללה:  אוניברסיטת טקסס A&M   אוניברסיטת קלמסון
 דראפט:  לא נבחר, 2019
 קבוצות כשחקן
 2020   2020–2021   2021   2021  2021:  לאריסה   סטיאווה בוקרשט   קייב באסקט   בני הרצליה  וינדי סיטי בולס
 
אלייז'ה תומאס (באנגלית: Elijah Thomas; נולד ב-10 באוקטובר 1996) הוא כדורסלן אמריקאי, המשחק בעמדת הפאוור פורוורד בבני הרצליה.
קריירת תיכונים ומכללות

תומאס נולד באזור הדרומי שבדאלאס ואף למד עם ג'ורדן מיקי בבית הספר היסודי. כשדאיון סנדרס פתח את האקדמיה של פריים פרפ, תומאס ומיקי החליטו להצטרף. לפני עונתו השלישית, עבר תומאס לבית הספר התיכון לנקסטר שבלנקסטר. במשחק האחרון של העונה הסדירה, קלע תומאס 39 נקודות והוריד 20 ריבאונדים כשהתיכון שלו הביס את בית הספר התיכון מקארתור בתוצאה 66–87. בתום העונה זכה תומאס בתואר השחקן המצטיין. בשנתו האחרונה, הוא עזר לתיכון לזכות באליפות, כשהוא מעמיד ממוצעים של 26 נקודות ו-14 ריבאונדים למשחק. בדירוגים הוא נבחר לשחק 29 בטיבו על פי ESPN אשר מגיע למכללות, והוא בחר להגיע לאוניברסיטת טקסס A&M, אשר הייתה המכללה הראשונה שהציעה לו מלגה.
בשנתו הראשונה, העמיד תומאס ממוצעים של 3.8 נקודות ו-2.5 ריבאונדים למשחק, אך בעקבות יכולת טובה של שותפו למכללה, טיילר דייוויס, דקותיו ירדו. ב-6 בינואר 2016, עבר תומאס לאוניברסיטת קלמסון. בשנתו השנייה במכללות, העמיד ממוצעים של 7.5 נקודות ו-4.2 ריבאונדים בממוצע למשחק. ב-24 בנובמבר 2017 קלע תומאס שיאי קריירה במכללות של נקודות כשקלע 26 נקודות ושל ריבאונדים כשהוריד 16 ריבאונדים במהלך הניצחון 77–84 על אוניברסיטת דרום טקסס. בעונתו השלישית העמיד תומאס ממוצעים של 10.7 נקודות, 8.1 ריבאונדים ו-2.3 חסימות למשחק, יחד עם 56 אחוז מהשדה. בתום העונה נבחר תומאס לחמישיית ההגנה של הליגה. תומאס רשם 9 פעמים דאבל דאבל ועזר למכללתו להגיע לטורניר אליפות המכללות לראשונה מאז 1997. בשנתו האחרונה, העמיד תומאס ממוצעים של 13 נקודות, 7.8 ריבאונדים ו-2.2 חסימות למשחק. הוא נבחר בפעם השנייה ברציפות לחמישיית ההגנה של הליגה. תומאס היה השחקן השביעי במכללתו שבמהלך שהותו במכללה קלע 900 נקודות, הוריד 600 ריבאונדים ובנוסף חסם 150 פעמים.
קריירה מקצועית

בשנת 2019, לאחר שלא נבחר בדראפט ה-NBA, הצטרף תומאס לשארלוט הורנטס במסגרת ליגת הקיץ של ה-NBA אך הוא לא הצליח להשיג חוזה.
ב-18 ביולי 2019, חתם תומאס על חוזהו המקצועי הראשון כשחתם בוונג'ו DB פרומי מקוריאה הדרומית, אך יותר מאוחר הוא שוחרר ללא ששיחק משחק אחד בקבוצה. ב-12 בינואר 2020, חתם תומאס בלאריסה מליגת העל היוונית. בחמישה משחקים הוא העמיד ממוצעים של 6.4 נקודות ו-4.2 ריבאונדים למשחק.
ב-2 בינואר 2021, הוא חתם בקייב באסקט מהסופרליגה האוקראינית.
ב-22 בינואר 2021, הוא חתם בבני הרצליה מהליגה הישראלית.
הערות שוליים

↑  אור שקדי‏, בני הרצליה: אלייז'ה תומאס סיכם את תנאיו, באתר וואלה, 14 בינואר 2021
אינגריד ואלברי

| --- | --- |

אינגריד ואלברי
 לידה:  4 במאי 1890 האלמסטד, שוודיה
 פטירה:  23 בינואר 1965 (בגיל 74) ארגריטה, שוודיה
 מדינה:  שוודיה 
 בן או בת זוג:  אלברט ליליאנברג 
 
אינגריד ואלברי (בשוודית: Ingrid Wallberg;‏ 4 במאי 1890 – 23 בינואר 1965) הייתה אדריכלית שוודית. ידועה בעיצוביה הפונקציונליסטים, היא הייתה האשה השוודית הראשונה שעסקה באדריכלות, שהייתה בעלת משרד אדריכלים.
ביוגרפיה

אינגריד נולדה למשפחה אמידה בהלמסטאד, שוודיה, שם ניהלה המשפחה את ענף הטקסטיל לייצור בדים ולבנים Wallbergs Fabriks AB ו- Slottsmöllans tegelbruk . אביה אלפרד ואלברי, היה מנכ"ל החברה. רוב ילדותה עברה עליה בווילה אקבו שבעיר. היא למדה בבית הספר ג'ורסהולם. בגיל 18 היא חלתה במחלת עיניים, ונסעה לברלין לגור אצל אחת מאחיותיה. בעת שהותה שם, ואף על פי שעדיין לא הייתה לה הכשרה רשמית, כשרונה הוכר והיא זכתה להכין תוכנית-בינוי-עיר שהתקבלה. כשהייתה בת 25 החליטה למסד את כשרונותיה והחלה לומדת אדריכלות. בשנת 1915 למדה אדריכלות ב Königliche Kunstgewerbeschule[דרוש תרגום] ובמקביל עברה שיעורים פרטיים בציור קונסטרוקטיבי ורישום פרספקטיווי.
בגיל 17 פגשה ואלברי את האדריכל אלברט ליליאנברג . שנתיים אחר כך הם נישאו. לילינברג מונה באותה שנה למשרת מהנדס תכנון ערים ראשון בגטבורג, והזוג עבר לסטורה גרדה, שם נולד בנם. במהלך תקופה זו שימשה ואלברי כעוזרת לבעלה ויחד הם נכנסו למספר תחרויות תכנון עירוני, כולל אחת בשיקגו, שם זכו במקום השלישי.  בשנת 1923 נכנסה ואלברי לתערוכת גטבורג, שם עבדה מקרוב עם Förening Hus och Hema[דרוש תרגום] והציגה את הדיור בעיר. הנישואים עם אלברט לילנברג היו אומללים וכדי לפצות את עצמה, אינגריד הפכה ל"תולעת ספרים". היא התעמקה במיוחד בספרים העוסקים בתכנון ערים ופילוסופיה ולצידם ספרי מדע בדיוני- צרפתי, גרמני ואנגלי.
אינגריד התגרשה מבעלה הראשון בינואר 1927. ועברה לגור אצל אחותה לוטי, שעברה לפריז כדי להתחתן עם אלברט ז'אנרה.
ז'אנרה היה אחיה של ענק האדריכלות השווייצרית לה קורבוזיה. מתחילת שנת 1928 ואלברי זכתה ללמוד אצלו ולהתעמק בסגנון עבודה שונה בתכלית מזה שהכירה. במהלך תקופה זו היא התמחתה בפונקציונליזם. אלפרד רוט, אדריכל בחברת "לה קורבוזיה", הוא שהנחה אותה. בשנת 1928 היא חזרה לשוודיה, והקימה בעזרת רוט בגטבורג. את משרד אדריכלים R&W. משרדה התמחה בתכנון בנייני דירות חדשים ובתים מדורגים, שינוי בתים צמודיי קרקע והקמת בניינים תעשייתיים בסגנון פונקציונלי.
עיקר המוניטין שלה היה על "ביתו של החייט" בו עשתה ואלברי שימוש בסלע.
בשנת 1929 ואלברי נישאה בשנית, לרופא גוסטה גוטלין. עם מות אביה בשנת 1930, היא חזרה להאלמסטד והתמסרה לעסק המשפחתי. היא הפכה לחברה במועצת המנהלים של Wallbergs Fabriks AB, ובסופו של דבר היא היו"ר שלה בין השנים 1955-1965.
בעיר הולדתה, ואלברי תכננה את מרבית מבני התעשייה ובתי מגורים פרטיים. היא הלכה לעולמה בעיר ארגריטה, ב־23 בינואר 1965.
הערות שוליים

1 2 3 4 5  Brügge, Anne (8 במרץ 2018). "Ingrid Wallberg". Svenskt kvinnobiografiskt lexikon (בשוודית). נבדק ב-3 ביוני 2021. {{cite web}}:  (עזרה)
↑  Caldenby, Claes; Linde Bjur, Gunilla; Ohlsson, Sven-Olof (2006). Guide till Göteborgs arkitektur (בשוודית). Stockholm: Arkitektur För. pp. 14–15. ISBN 9186050672. נבדק ב-3 ביוני 2021. {{cite book}}:  (עזרה)
1 2 3  "Ingrid Wallberg – A modernist architect". Stadshem.se (בשוודית). נבדק ב-3 ביוני 2021. {{cite web}}:  (עזרה)
↑  Bjur, Hans; Engström, Krister (2018). Lilienbergs stad: Göteborg (1900–1930). Stockholm: Första upplaga. pp. 13–16. ISBN 978-91-87553-23-3. נבדק ב-4 ביוני 2021. {{cite book}}:  (עזרה)
↑  "Ingrid Wallberg – Arkitektpionjar" (בשוודית). Nättidningen Svensk Historia. נבדק ב-3 ביוני 2021. {{cite web}}:  (עזרה)
↑  Hjertberg, Lars (10 בדצמבר 2012). "Ingrid Wallberg". Vår Götheborg (בשוודית). נבדק ב-3 ביוני 2021. {{cite web}}:  (עזרה)
| --- | --- |
בקרת זהויות :  BIBSYS: 1592544502216  GND: 1219542946  KulturNav: b91cd123-9324-4396-be88-306e7d18bb9e  VIAF: 6305153954928505680004   WorldCat (עם VIAF): 6305153954928505680004 
אחוזת סטורה גרדה באורגריטה בה התגוררה ואלברי משנת 1909 ועד מותה בשנת 1965.
וילה בפריצגטאן, אורגריטה, שתוכננה על ידי ואלברי ואלפרד רוט.
אלביס קוסטלו

| --- | --- |

אלביס קוסטלו
 לידה:  25 באוגוסט 1954 (בן 70) לונדון, הממלכה המאוחדת 
 שם לידה:  דקלן פטריק מקמנוס
 שם במה:  Elvis Costello 
 מוקד פעילות:  לונדון, בריטניה
 תקופת הפעילות:  מ-1977
 מקום לימודים:  St Mark's Catholic School, St Francis Xavier's College 
 סוגה:  פופ רוק פאנק גל חדש
 שפה מועדפת:  אנגלית 
 כלי נגינה:  גיטרה
 חברת תקליטים:  סטיף רקורדס רדר רקורדס אפ-ביט רקורדס דימון רקורדס קולומביה רקורדס וורנר רקורדס דויטשה גרמופון לוסט הייווי רקורדס
 בן או בת זוג:  דיאנה קרול (6 בדצמבר 2003–?)  Cait O'Riordan 
 פרסים והוקרה:  היכל התהילה של הרוק אנד רול (2003)  Americana Lifetime Achievement Award for Songwriting (2019)  קצין במסדר האימפריה הבריטית 
 elviscostello.com
 פרופיל ב-IMDb
 חתימה:  
 
אלביס קוסטלו (באנגלית: Elvis Costello; נולד ב-25 באוגוסט 1954 בלונדון) הוא שם הבמה של דקלן פטריק מקמנוס, זמר, מוזיקאי ויוצר בריטי ממוצא אירי. שמו המלא הוא דקלן פטריק אלויסיוס מקמנוס אך את השם אלויסיוס הוסיף בשלב מאוחר יותר.
קוסטלו מרבה לשנות את הסגנון המוזיקלי שלו מדי כמה שנים. למעשה, הוא הספיק להתנסות בכמעט כל ז'אנר מערבי: פאנק, גל חדש, קאנטרי, רגאיי, מוזיקת נשמה, בלדות פופ ועוד. הדבר שמשותף לרוב אלבומיו הוא השימוש במשחקי מילים והומור מתוחכם בליריקה.
ביוגרפיה

אלביס קוסטלו נולד בפדינגטון שבלונדון, שם התגורר עד גיל 16. בשנת 1971 עבר עם אימו לליברפול, שם הקים את הרכבו הראשון – צמד בשם "ראסטי". עם סיום לימודיו בתיכון עבר ללונדון, שם הקים להקה בשם "פליפ סיטי" שהייתה פעילה בשנים 1974–1976 וניגנה בעיקר רוק, כמקובל במועדונים הלונדוניים. בתקופה זו אימץ את שם הבמה די. פי. קוסטלו (D.P. Costello), המורכב מראשי התיבות של שמו הפרטי ושם נעוריה של אימו.
לפרנסתו עבד בין השאר כמזין נתונים בחברת קוסמטיקה, שאותה הנציח בשיר "Vanity Factory". לאחר ניסיונות ממושכים, הצליח לחתום חוזה עם חברת תקליטים עצמאית – "סטיף רקורדס", אז הציע לו אמרגנו לשנות את שמו לאלביס קוסטלו: שילוב שמו הפרטי של אלביס פרסלי עם שם נעוריה של אימו.
ביוגרפיה > שנות השבעים

בתחילת דרכו שווק קוסטלו בקטגוריית פאנק כיוון שבאותה עת לא הייתה קיימת הקטגוריה גל חדש אליה השתייך בדיעבד. ב-25 במרץ 1977 הוציא קוסטלו את תקליט הסינגל הראשון שכלל שני שירים: "Less Than Zero" ו-"Radio Sweetheart". חודשיים מאוחר יותר יצא אלבומו הראשון: "My Aim is True", שעל עטיפתו התנוסס צילום של קוסטלו בתנוחה המזכירה את באדי הולי, כשהוא מרכיב את המשקפיים הגדולים שלימים יהפכו לסימן ההיכר שלו. האלבום דורג במקום ה-14 ברשימת האלבומים הגדולים בבריטניה ובמקום ה-40 בארצות הברית. במהלך אותה שנה הקים קוסטלו את להקת הליווי שלו – "האטרקציות" (The Attractions) – שכללה את סטיב נאיב בפסנתר, את ברוס תומאס בגיטרה בס ואת פיט תומאס בתופים. אז גם התפרסם להיטו הגדול הראשון – "Watching The Detectives".
חברת התקליטים "סטיף רקורדס" שווקה אז רק בבריטניה, לכן הסינגלים והאלבום של קוסטלו הגיעו לארצות הברית רק באמצעות יבוא. ניסיונו של קוסטלו לשנות את המצב באמצעות בסקינג (Busking) – הופעה חיה מאולתרת אותה ביצע בפתח כינוס של חברת CBS בלונדון – הביא למעצרו. הדבר לא מנע ממנו לחתום על חוזה בחברת CBS בארצות הברית מספר חודשים לאחר מכן. בדצמבר 1977 הופיעו אלביס קוסטלו והאטרקציות בתוכנית הארוח "סאטרדיי נייט לייב" במקום להקת הסקס פיסטולס. לאחר הופעה זו הוחרם קוסטלו מהופעה בתוכנית למשך 12 שנים, כיוון שבמהלך ביצוע השיר עליו הוסכם, הפסיק ועבר לבצע את השיר "רדיו רדיו" אותו רצה לבצע מלכתחילה. לאחר מסע הופעות עם אמני חברת התקליטים שלו (שהונצח באלבום "Stiff Live"), הקליטה הלהקה את האלבום "(1978) This Year's Model" ממנו ידועים במיוחד השירים "I Don't Want To Go To) Chelsea)" ו-"Pump It Up".
1979 הייתה שנת שיא בקריירה של קוסטלו, עם הוצאת האלבום "Armed Forces". האלבום והסינגל "Oliver's Army" דורגו במקום השני בבריטניה. באותה שנה הפיק קוסטלו אלבום ללהקת הסקא "הספשלז". על הצלחתו בבריטניה העיבה תקרית שאירעה במהלך ויכוח עם הזמרים סטפן סטילס ובוני ברמלט, במהלכו כינה קוסטלו השיכור את ריי צ'ארלס וג'יימס בראון "כושונים" (nigger). התקרית התפרסמה בעיתונות ופגעה קשות בקריירה של אלביס קוסטלו בארצות הברית למשך שנים רבות.
ביוגרפיה > שנות השמונים

אלבומו הראשון של קוסטלו בשנות ה-80, (1980) "!!Get Happy", היה המוצלח ביותר מבין נסיונותיו הרבים בסגנונות מוזיקליים שונים. הוא התאפיין בשיריו הקצרים (20 שירים ב-50 דקות) ובמשחקי המילים האופייניים לקוסטלו.
האלבום הבא, (1981) "Trust", התאפיין בצליל יותר פופי וסגנון אקלקטי. הוא לא זכה להצלחה גדולה והיה הראשון מאז אלבום הבכורה שלו שלא הניב אף להיט. בעקבות האכזבה מהאלבום, נסע קוסטלו לבדו לנשוויל והקליט אלבום גרסאות כיסוי לשירי קאנטרי בשם (1981) "Almost Blue". האלבום גרר תגובות מעורבות מצד המבקרים, אך הצליח להחדיר להיט אחד למצעד הסינגלים הבריטי.
אלבומו הבא, (1982)"Imperial Bedroom", נשא גוון בארוקי אפל יותר, זכה לשבחי המבקרים אך מאידך לא הניב אף להיט. באלבומו השמיני, (1983) Punch the Clock, שוב שינה קוסטלו סגנון לפופ-סול וצרף ללהקת הליווי הקבועה שלו גם זמרות ליווי וכלי נשיפה. השיר "Everyday I Write the Book" מאלבום זה הפך ללהיט עולמי גם הודות לקליפ המלווה אותו, אשר הציג כפילים של הנסיכה דיאנה ושל הנסיך צ'ארלס בעת מריבה. באלבום זה מביע קוסטלו לראשונה מחאה פוליטית: בשיר "Shipbuilding" הוא מבקר את ההתעצמות הצבאית של בריטניה ובשיר "Pills and Soap" שהוציא בשם בדוי מתח ביקורת על התאצ'ריזם.
חילוקי דעות ומתיחות בלהקת האטרקציות הביאו להודעת קוסטלו על פרישה, אך לא לפני הוצאת האלבום התשיעי, (1984) "Goodbye Cruel World". על אף שאלבום זה נחשב לפחות מוצלח באלבומיו ואף הוגדר על ידי קוסטלו כטעות, עדיין הצליח להניב שני להיטים: "The Comedians" ו-"The Only Flame in Town". באותה עת יצאו בארצות הברית, בריטניה ואוסטרליה אלבומי אוסף של קוסטלו.
ב-1985 השתתף קוסטלו בקונצרט ההתרמה לייב-אייד והפיק את האלבום "Rum, Sodomy and the Lash" של להקת הפוגס. כך פגש את אשתו השנייה, הבסיסטית של הלהקה קייט אוריירדן.
ב-1986 עבד קוסטלו בארצות-הברית על האלבום "King of America". האלבום היה שיתוף פעולה עם חברו טי בון ברנט ולהקה המורכבת ממלווים של אלביס פרסלי וחלק מחברי האטרקציות, והתאפיין בשימוש בגיטרה אקוסטית וסגנון קאנטרי. באותה עת חזר קוסטלו להשתמש בשמו המקורי, דקלן מקמנוס, בתוספת השם "אלויסיוס".
מאוחר יותר אותה שנה חזר קוסטלו להקליט באולפן עם להקתו את האלבום "Blood and Chocolate" החוזר לצליל אלבומו השני (This Year's Model). האלבום הניב להיט אחד בלבד, "I Want You", אך להיט זה מושמע מאז בכל קונצרט של קוסטלו.
ב-1989 חתם קוסטלו על חוזה חדש עם האחים וורנר והוציא את אלבום הפופ שלו, "Spike". השיר "ורוניקה" מהאלבום הפך לסינגל הנמכר ביותר שלו בארצות הברית ודורג בין עשרת הגדולים.
ביוגרפיה > שנות התשעים

ב-1991 הוציא קוסטלו את האלבום "Mighty Like a Rose" עם הלהיט "The Other Side of Summer". הוא השתתף בהלחנה ובהפקה של הפסקול למיני-סדרה בריטית, G.B.H, וחלק יחד עם שותפו לכתיבה ולהפקה את פרס באפט"א לטלוויזיה), למוזיקה הטובה ביותר לסדרת טלוויזיה.
קוסטלו התנסה במוזיקה קלאסית עם הרכבים שונים, אך חזר לרוק וללהקת האטרקציות בהקלטת האלבום (1994) "Brutal Youth". שנה מאוחר יותר יצא, "Kojak Variety", אלבום שירים שהוקלטו חמש שנים קודם לכן. ב-1996 יצא "All This Useless Beauty", אלבום שירים שקוסטלו כתב לאמנים אחרים. קוסטלו יצא למסע הופעות במועדונים רק בליווי נאיב בפסנתר ובסוף השנה יצאו קוסטלו והאטרקציות למסע ההופעות האחרון שלהם יחדיו.
בהתאם למחויבות החוזית שלו עם האחים וורנר, הוציא קוסטלו ב-1997 את האלבום "Extreme Honey" עם מיטב להיטיו ושיר חדש בשם "The Bridge I Burned". הוא הוציא גם הקלטת הופעה חיה של גרסאות כיסוי ושירים מקוריים.
באותן שנים שיתף קוסטלו פעולה עם המוזיקאי ברט בכרך וב-1998 הוציאו את אלבומם המשותף "Painted From Memory". יחד חידשו וביצעו את שירו של בכרך "I'll Never Fall in Love Again" לצורך פסקול הסרט "אוסטין פאוורס: המרגל שתקע אותי".
ב-1999 ביצע קוסטלו גרסת כיסוי לשיר "היא" (She) מ-1974 של שארל אזנבור לפסקול הסרט "נוטינג היל". הוא גם הופיע בחגיגת חצי יובל לתוכנית "סאטרדי נייט לייב" ושיחזר בה את החלפת השיר שביצע בהופעתו הראשונה בתוכנית.
ביוגרפיה > שנות האלפיים

ב-2001 כתב קוסטלו מוזיקה לבלט חדש. שנה מאוחר יותר הוציא את האלבום "When I Was Cruel" באיילנד רקורדס, ופתח במסע הופעות עם להקת הליווי החדשה שלו – "האימפוסטרס" (Imposters), שהורכבה למעשה מחברי להקת האטרקציות בתוספת בסיסט חדש.
במרץ 2003 נכנסו אלביס קוסטלו והאטרקציות להיכל התהילה של הרוק (Rock and Roll Hall of Fame). בספטמבר הוציא את אלבומו "North" אשר הושפע מגירושיו ומהתאהבותו באשתו לעתיד, הזמרת הקנדית דיאנה קרול.
ב-2004 היה קוסטלו מועמד לאוסקר על השיר "Scarlet Tide" מפסקול הסרט "קולד מאונטיין", והשתתף עם אשתו בכתיבת אלבומה "The Girl in the Other Room". באותה שנה עיבד לתזמורת בלט איטלקי בשם "Il Sogno" המבוסס על חלום ליל קיץ של שקספיר.
אלבומו החדש שיצא באותה שנה – "The Delivery Man" – משלב בלוז קאנטרי ופולק וזכה לתשבחות מהמבקרים.
ב-2005 יצא תקליטור עם שישה שירי ג'אז ושני שירים מקוריים שביצע עם הפסנתרנית מאריין מקפרטלנד. ב-2006 הוציא את האלבום "The River in Reverse".
במאי 2010 ביטל קוסטלו את שתי הופעותיו בישראל, שהיו מתוכננות להתקיים בחודשים יוני ויולי אותה שנה. קוסטלו פרסם באתרו הרשמי מכתב בו הוא מסביר שזה צעד פוליטי כחלק מהחרם על ישראל, והוא נאלץ לנקוט כך בשל הסבל שמסבה מדינת ישראל לפלסטינים חפים מפשע.
ב-2013 יצא אלבומו "Wise Up Ghost", בשיתוף עם להקת הרוטס (The Roots).
ביוגרפיה > חיים אישיים

קוסטלו נישא שלוש פעמים: ב-1974 נישא למרי בורגויין, ממנה נפרד ב-1984. לזוג נולד בן – מתיו. ב-1986 נישא לקייט אוריירדן, הבסיסטית של הפוגס, ממנה נפרד בסוף 2002. ב-2003 נישא לזמרת דיאנה קרול, וב-6 בדצמבר 2006 נולדו לזוג תאומים.
ביולי 2018 חשף לראשונה כי סבל מגידול סרטני אגרסיבי ועבר בהצלחה ניתוח להסרתו.
דיסקוגרפיה

My Aim Is True (1977)
This Year's Model (1978)
Armed Forces (1979)
Get Happy!! (1980)
Trust (1981)
Almost Blue (1981)
Imperial Bedroom (1982)
Punch the Clock (1983)
Goodbye Cruel World (1984)
King of America (1986)
Blood & Chocolate (1986)
Spike (1989)
Mighty Like a Rose (1991)
Brutal Youth (1994)
Kojak Variety (1995)
All This Useless Beauty (1996)
When I Was Cruel (2002)
North (2003)
Il Sogno (2004)
The Delivery Man (2004)
Momofuku (2008)
Secret, Profane & Sugarcane (2009)
National Ransom (2010)
Look Now (2018)
Hey Clockface (2020)
The Boy Named If (2022)